Period: Old Babylonian
Genre: Literary
Transliteration:
<SURFACE>
ud šu₂-uš-ru im nu-šeŋ₃-ŋe₂₆
im al-šeŋ₃-ŋe₂₆ {kuš}gur₂₁-ra nu-du₈-e
{id₂}idigna a <unk> ba ŋal₂-la a-gar₃-ra nu-si-sa₂
peš₁₀ im al-šeŋ₃-ŋe₂₆ bar-rim₄-ma im nu-ba-e
en-e ku₆ an-gu₇ ga-raš{sar} mu-un-gu₇
za₃-hi-li-a{sar} mu-un-da-an-gig
en-e unug{ki}ga nam ba-e-kud-de₃
e-ne-ra nin e₂-an-na-ke₄ nam mu-un-na-kud-de₃
na-an-ni libir-ra mu-un-kal-la
e₂ {d}en-lil₂-la₂ i-du₃ nu-til₃
bad₃ nibru{ki} i-du₃ <unk> <unk> <unk> im-mi-in <unk>
e₂-an-na i-du₃ mu-un-šub im-ma-an <unk>
si-mu-ru{ki} i₃-dab₅ gu₂-bi nu-mu-un-da-gid₂...
nam-lugal-la kalag-ga nu-mu-un-na-an-šum₂
ur₅ na-an-ni šag₄ sig-ga kur-še₃ la-ba-an-de₆
ud nu-dug₃-ga šid-bi...
nam-til₃ nam-uš₂-a dirig...
...ga-ŋu₁₀-ne...
...
e₂ lu₂ zid-da mu-un-du₃-a
lu₂-lul-la mu-un-gul
e₂-gal ki-ma-an-ze-er ma-an-ze₂-ra
e₂-še₃ ga-ŋen-na ŋiri₃-zu en-nu-uŋ₃ ak-ab
e₂-gal ni₂-bi-ta gam-e-de₃
e₂-gal ud 1(diš)-e ama nir-ra ud 1(diš)-e ama u₃-tud-da
e₂-gal a-ri-a nu-da₁₃-da₁₃ {ŋiš}ma₂-gur₈ in-nu nu-da₁₃-da₁₃
dumu-gir₁₅ du-lum-ma nu-da₁₃-da₁₃
an-ku₄-ku₄ nu-si-si
ib₂-ta-e₃ nu-silig-ge
niŋ₂-gur₁₁ lugal-la-ke₄
igi-zu na-an-il₂-en
lu₂ ma₂ dirig-ga lu₂ ma₂ gaba in-ru-gu₂
niŋ₂ kab₂ di-de₃ niŋ₂-gig {d}suen-na-kam

Cuneiform:
<SURFACE>
𒌓𒋙𒍑𒊒𒅎𒉡𒀀𒀭𒂷
𒅎𒀠𒀀𒀭𒂷𒋢𒂊𒌈𒊏𒉡𒂃𒂊
𒀀𒇉𒄘𒃼𒀀<unk>𒁀𒅅𒆷𒀀𒃼𒊏𒉡𒋛𒁲
𒆠𒀀𒅎𒀠𒀀𒀭𒂷𒁇𒁽𒈠𒅎𒉡𒁀𒂊
𒂗𒂊𒄩𒀭𒅥𒂵𒆜𒊬𒈬𒌧𒅥
𒍠𒄭𒇷𒀀𒊬𒈬𒌧𒁕𒀭𒍼
𒂗𒂊𒀕𒆠𒂵𒉆𒁀𒂊𒋻𒉈
𒂊𒉈𒊏𒎏𒂍𒀭𒈾𒆤𒉆𒈬𒌧𒈾𒋻𒉈
𒈾𒀭𒉌𒅆𒂠𒊏𒈬𒌧𒆗𒆷
𒂍𒀭𒂗𒆤𒇲𒄿𒆕𒉡𒋾
𒂦𒂗𒆤𒆠𒄿𒆕<unk><unk><unk>𒅎𒈪𒅔<unk>
𒂍𒀭𒈾𒄿𒆕𒈬𒌧𒊒𒅎𒈠𒀭<unk>
𒋛𒈬𒊒𒆠𒉌𒆪𒄘𒁉𒉡𒈬𒌧𒁕𒁍...
𒉆𒈗𒆷𒆗𒂵𒉡𒈬𒌧𒈾𒀭𒋧
𒄯𒈾𒀭𒉌𒊮𒋝𒂵𒆳𒂠𒆷𒁀𒀭𒁺
𒌓𒉡𒄭𒂵𒋃𒁉...
𒉆𒋾𒉆𒌀𒀀𒋛𒀀...
...𒂵𒈬𒉈...
...
𒂍𒇽𒍣𒁕𒈬𒌧𒆕𒀀
𒇽𒈜𒆷𒈬𒌧𒄢
𒂍𒃲𒆠𒈠𒀭𒍣𒅕𒈠𒀭𒍢𒊏
𒂍𒂠𒂵𒁺𒈾𒄊𒍪𒂗𒉡𒌧𒀝𒀊
𒂍𒃲𒉎𒁉𒋫𒃵𒂊𒉈
𒂍𒃲𒌓𒁹𒂊𒂼𒉪𒊏𒌓𒁹𒂊𒂼𒅇𒌅𒁕
𒂍𒃲𒀀𒊑𒀀𒉡𒋺𒋺𒄑𒈣𒋽𒅔𒉡𒉡𒋺𒋺
𒌉𒂠𒁺𒈝𒈠𒉡𒋺𒋺
𒀭𒆭𒆭𒉡𒋛𒋛
𒌈𒋫𒌓𒁺𒉡𒍂𒄀
𒃻𒂵𒈗𒆷𒆤
𒅆𒍪𒈾𒀭𒅍𒂗
𒇽𒈣𒋛𒀀𒂵𒇽𒈣𒃮𒅔𒊒𒄘
𒃻𒅘𒁲𒉈𒃻𒍼𒀭𒂗𒍪𒈾𒄰